|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për Rininë” | |
| **MINISTRIA UDHËHEQËSE** | Ministria e Arsimit, Sportit dhe Rinisë | |
| **FAZA E POLITIKËS/VLERËSIMIT TË NDIKIMIT** | Faza e konsultimit | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | VKM nr. 383, datë 06.05.2015 “Plani kombëtar i veprimit për rininë 2015-2020” | |
| **DATA E KONSULTIMIT PUBLIK** | Nuk është kryer ende asnjë konsultim publik | |
| **DATA E VLERËSIMIT TË NDIKIMIT** | 05.11.2018 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | XXXX | |
| **NUMRI I VLERËSIMIT TË NDIKIMIT** | [2018 – MASR- 01] | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Denisa Veliu, [denisa.veliu@arsimi.gov.al](mailto:denisa.veliu@arsimi.gov.al)  Nr. tel: 0696128782  Matilda Bulku,  [matilda.bulku@arsimi.gov.al](mailto:matilda.bulku@arsimi.gov.al)  Nr. tel: 0693428935  Florian Nurçe, [florian.nurce@arsimi.gov.al](mailto:florian.nurce@arsimi.gov.al)  Nr. tel: 0682074495 | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Mungesa e politikave në fushën e rinisë ka sjellë nevojën e zhvillimit të politikave rinore, duke pasur si synim rritjen e rolit të të rinjve dhe të organizatave rinore në vendimmarrje dhe sigurimin e eficiencës së institucioneve shtetërore, të cilat punojnë me çështjet që lidhen me të rinjtë.  Ndërhyrja e qeverisë është e nevojshme pasi kjo ndërhyrje do të sjellë fuqizimin e sektorit të rinisë, përmirësimin e statusit social ekonomik të të rinjve dhe krijimin e kushteve për adresimin e nevojave dhe interesave të të rinjve. Ky ligj do të synojë mbështetjen e të rinjve në organizimin, aktivizimin social dhe zhvillimin e potencialit të tyre. Vizioni strategjik i ligjit do të jetë krijimi i kushteve të favorshme për të rinjtë për të zhvilluar aftësitë e tyre, për të përmbushur potencialin e tyre, si dhe për të marrë pjesë aktive në shoqëri.  Nëpërmjet hartimit të këtij ligji synohet krijimi i kushteve të nevojshme për aktivizimin, pjesëmarrjen dhe mbështetjen e të rinjve për përmbushjen e potencialit të tyre në interes të shoqërisë. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat kryesore të këtij propozimi janë:   * plotësimi i kuadrit ligjor e institucional për të rinjtë; * mbrojtja e të drejtave të të rinjve dhe garantimi i përputhshmërisë me rekomandimet e institucioneve ndërkombëtare në këtë fushë; * përcaktimi i funksioneve dhe kompetencave të institucioneve qendrore e vendore publike si dhe organizatave, që ushtrojnë veprimtarinë në fushën e rinisë; * krijimi i kushteve të nevojshme për aktivizimin, pjesëmarrjen dhe mbështetjen e të rinjve për përmbushjen e potencialit të tyre në interes të shoqërisë. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të disavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e mëposhtme janë vlerësuar në funksion të arritjes së objektivave të politikave:  Opsioni 0: – status quo-ja.  Opsioni 1 (i preferuar): – miratimi i një ligji të ri si bazë ligjore për përmirësimin e statusit shoqëror dhe pozitës së të rinjve/të rejave në të gjitha fushat që përbëjnë interes rinor. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  **Ndikimet ekonomike** të opsionit të preferuar do të përfshijnë kalimin drejt paraqitjes së kërkesave të reja dhe kostove të vazhdueshme për përmbushjen e përgjegjësive në funksion të zbatimit të kërkesave të reja. Kostot e drejtpërdrejta për sektorin publik do të shoqërohen me financimin e projekteve rinore me qëllim fuqizimin e organizatave rinore.  **Ndikimet sociale:** Ndikim në shëndetin, mirëqenien e të rinjve, ndikim në përmirësimin e tregut të punës, në rritjen e nivelit të aftësive dhe të arsimit, në krijimin e Këshillit Rinor, përcaktimin e punonjësit rinor, etj.  Ky ligj do të ketë ndikime të drejtpërdrejta dhe jo të drejtpërdrejta tek të rinjtë.  Si ndikime të drejtpërdrejta që ky ligj ka mbi të rinjtë përmendim:   * + - ofrimin e shërbimeve për të rinjtë;     - rritjen e aftësive të të rinjve, nëpërmjet trajnimeve apo projekteve të ndryshme;     - krijimin e Këshillave Rinorë Lokalë;     - përcaktimin e statusit të punonjësit rinor.   Ndikimi jo i drejtpërdrejtë që ligji do të ketë mbi të rinjtë do të jetë punësimi i të rinjve. Kjo nëpërmjet rritjes së kualifikimeve apo rolit të të rinjve në procese vendimmarrëse, që do t’i japë të rinjve avantazhe edhe në aspektin e punësimit.  Në pushtetin lokal ndikimet që ky ligj do të ketë, do të jenë kryesisht ndikime të drejtpërdrejta, ku mund të përmendim: financimin e projekteve të ndryshme, ngritjen e qendrave rinore, etj.  Në organizatat rinore ndikimet që ky ligj do të ketë do të jenë kryesisht ndikime jo të drejtpërdrejta, ku mund të përmendim: ridimensionimin e vendeve të punës, rialokimin e buxhetit specifik për të rinjtë, etj. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i rekomanduar/i preferuar është **Opsioni 1**. Opsioni do të sigurojë bazën ligjore për një model të ri të përmirësimit të statusit shoqëror dhe pozitës së të rinjve/rejave, si dhe krijimin e kushteve për adresimin e nevojave të të rinjve/rejave në të gjitha fushat që përbëjnë interes rinor. Ky opsion do të krijojë kushte për zhvillimin dhe rritjen e kapaciteteve vetjake dhe shoqërore, si dhe mbështetjen e të rinjve/rejave në organizime dhe aktivizime sociale dhe është opsioni i vetëm që do të mundësojë arritjen e objektivave të politikave ligjërisht.  Gjithashtu, është dhënë edhe kostoja për buxhetin e shtetit (shih tabelën më poshtë).  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  |  | | --- | --- | --- | --- | | **Financimi** | **Viti 1\_ 2019** | **Viti 2\_ 2020** | **Viti 3\_2021** | | **Total** | **4,100 000** | **4,600 000** | **5,400 000** | | **Buxheti i shtetit** | **3,500 000** | **3,800 000** | **4,200 000** | | **Të pambuluara** | **600 000** | **800 000** | **1,200 000** | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Projektligji u diskutua në:   * + Konferencën Kombëtare për lancimin e projektligjit të rinisë më datë 18.07.2018.   + Konferencën Rajonale për Ligjin e Rinisë (Regional Conference on Youth Law), zhvilluar në datat 22-24 Tetor 2018. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Zbatimi dhe monitorimi do të realizohet nga ministria përgjegjëse për rininë, si dhe disa institucione të tjera si:   * + Shërbimi Kombëtar i Rinisë;   + Qendrat Rinore;   + Pushteti lokal, etj.   Këto institucione do të monitorojnë situatën e të rinjve dhe impaktin e politikave në vend.  Mënyra e organizimit dhe funksionimit të Autoritetit Kombëtar Rinor do të miratohen me Vendim të Këshillit të Ministrave.  Përbërja, mënyra e përzgjedhjes së anëtarëve, organizimi dhe funksionimi i Këshillit Kombëtar të Rinisë do të përcaktohen me Vendim të Këshillit të Ministrave.  Procedurat e paraqitjes, shqyrtimit dhe financimit të projekteve apo studimeve të organizatave rinore, do të përcaktohen me udhëzim të përbashkët të ministrit përgjegjës për financat dhe ministrit përgjegjës për rininë.  Kriteret dhe procedurat e regjistrimit në bazën e të dhënave do të rregullohen me udhëzim të ministrit përgjegjës për çështjet e rinisë. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***
* Projektligji është një nga hapat kyç për zbatimin e Planit Kombëtar të Veprimit për Rininë 2015-2020. Vendimi për të hartuar këtë projektligj erdhi si rezultat i mbështetjes së qasjes ndaj sistemit duke përfshirë modelin e ri të shërbimeve për dhe me të rinjtë dhe fuqizimin e Shërbimit Kombëtar të Rinisë me qëllim që ta transformojë atë në një institucion sa më funksional për të rinjtë.
* Rinia, si pjesa më e madhe e shoqërisë shqiptare përballet me një sërë sfidash. Sfidat në këtë sektor lidhen me:
  + fuqizimin ekonomik të të rinjve përmes programeve nxitëse të punësimit, arsimimit, shëndetit dhe mbrojtjes sociale;
  + krijimin e hapësirave publike në shërbim të të rinjve;
  + forcimin e kapaciteteve të organizatave rinore dhe krijimin e rrjeteve rinore;
  + krijimin e këshillave rajonale dhe komiteteve kombëtare këshillues për çështje që lidhen me të rinjtë;
  + rritjen e pjesëmarrjes aktive të të rinjve në programe komunitare dhe ndër-rajonale.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave***

Hartimi i këtij ligji ka ardhur si pasojë e mungesës së një kuadri ligjor të posaçëm për mbrojtjen dhe promovimin e të drejtave të të rinjve, në kuadër të së drejtës së të rinjve për mbrojtje të veçantë nga shteti në Republikën e Shqipërisë. Ky ligj synon të krijojë kushtet e nevojshme për aktivizimin, pjesëmarrjen dhe mbështetjen e të rinjve për përmbushjen e potencialit të tyre në interes të shoqërisë.

Mungesa e politikave në fushën e rinisë ka sjellë nevojën e zhvillimit të politikave rinore, duke pasur si synim rritjen e rolit të të rinjve dhe të organizatave rinore në vendimmarrje dhe sigurimin e eficiencës së institucioneve shtetërore, të cilat punojnë me çështjet që lidhen me të rinjtë.

Projektligji për rininë synon rritjen e rolit të të rinjve dhe të organizatave rinore në vendimmarrje dhe sigurimin e eficencës së institucioneve shtetërore të cilat punojnë me çështjet që lidhen me të rinjtë, si dhe rregullimin e masave dhe aktiviteteve të ndërmarra nga institucionet e qeverisjes qendrore dhe vendore që kanë për qëllim fuqizimin e sektorit të rinisë, përmirësimin e statusit social ekonomik të të rinjve dhe krijimin e kushteve për adresimin e nevojave dhe interesave të të rinjve.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë*

* Ky projektligj erdhi si nevojë dhe si kërkesë e të rinjve, grupeve të interesit dhe organizatave rinore.
* Nëpërmjet këtij projektligji qeveria synon rritjen e rolit të të rinjve, fuqizimin e organizatave rinore, edukimin joformal, aksesin e të rinjve në vendimmarrje, etj.
* Ndër objektivat e nivelit të lartë të qeverisë, që synojnë të zbatohen nga ky projektligj, janë punësimi, shërbimet dhe investimet, ku:
  + arritja e objektivit të punësimit, synohet të arrihet nëpërmjet ofrimit të shërbimeve dhe kualifikimeve të ndryshme për të rinjtë, të cilat do të ndikojnë në aftësimin dhe kualifikimin e tyre dhe për pasojë, në tregun e punës do të kemi të rinj më të kualifikuar;
  + arritja e objektivit të investimeve, synohet të arrihet nëpërmjet investimeve si krijimi i qendrave rinore në çdo bashki. Gjithashtu, nëpërmjet këtij ligji synohet nxitja e pushtetit vendor për realizimin e investimeve të ndryshme për rininë;
  + arritja e objektivit të shërbimeve synohet të arrihet nëpërmjet shtrirjes së fushës së shërbimeve për të rinjtë, në të gjithë territorin e vendit.
* Puna ekzistuese që është realizuar deri më tani është:
  + Miratimi i Planit Kombëtar të Veprimit për Rininë 2015-2020 (miratuar me VKM nr. 383, datë 06.05.2015), që përbën dokumentin bazë për bashkërendimin dhe zbatimin e politikave ndërsektoriale rinore, si punësimin e të rinjve, arsimin profesional, praktikat mësimore, ngritjen e qendrave rinore, mbrojtjen e shëndetit të të rinjve, rritjen e pjesëmarrjes së të rinjve në aktivitete social-kulturore dhe proceset vendimmarrëse.
  + Më 19.06.2014, Shqipëria nënshkroi Marrëveshjen mbi pjesëmarrjen e saj në 'Erasmus + (programi i Bashkimit Europian për arsimin, trajnimin, rininë dhe sportin, 2014-2020). Organizatat shqiptare kanë marrë pjesë në këtë program rregullisht që nga viti 2015, përmes veprimeve që mbështesin bashkëpunimin ndërkombëtar. Programi u jep mundësi nxënësve, të trajnuarve, stafit dhe vullnetarëve për të kaluar një periudhë jashtë vendit për të rritur aftësitë dhe mundësitë mbi punësimin e tyre.
  + Programet e Bashkimit Europian per mobilitetitin e të rinjve  kanë rritur mundësitë e të rinjve për të punuar jashtë vendit si vullnetarë, duke kryer shkëmbime mes vendeve të tjera dhe për të gjetur fonde për aktivitetet rinore që përfshijnë pjesëmarrës nga shtete të ndryshme anëtare të BE-së, programet e tjera të shteteve dhe të ashtuquajturat shtete partnere.
  + Shërbimi Vullnetar Evropian ofron një mundësi ideale për të rinjtë për të zhvilluar aftësitë e tyre duke kontribuar në punën e përditshme të organizatave në fusha të tilla si kujdesi social, mjedisi, programet jo-formale të arsimit, TIK, kultura etj. Kjo është një mundësi për pjesëmarrësit që të rrisin vetëbesimin, të jenë më të angazhuar si qytetarë dhe të përjetojnë një mënyrë tjetër jetese.
  + Pjesëmarrja e Shqipërisë në Fushatën e Këshillit të Evropës, Lëvizja Kundër Gjuhës së Urrejtjes (NO hate Speech Movement). Në vitin 2014, Shqipëria u bashkua lëvizjes kundër gjuhës së Urrejtjes, një fushatë e suksesshme e të rinjve kundër gjuhës së urrejtjes dhe të drejtave të njeriut online, organizuar nga Departamenti i Rinisë së Këshillit të Evropës.
  + Themelimi i Zyrës për Bashkëpunim Rajonal të të Rinjve për Ballkanin Perëndimor (ZRBR). Zyra Rajonale për Bashkëpunim Rinor, synon të inkurajojë më tej bashkëpunimin e të rinjve, mirëkuptimin reciprok dhe shkëmbimin e përvojave, me qëllim forcimin e stabilitetit, zhvillimin e qëndrueshëm dhe progresin në rajonin e Ballkanit Perëndimor.
  + Miratimi i Programit Kombëtar të Praktikave të Punës (miratuar me VKM nr. 395, datë 29.04.2015), që synon ofrimin e një përvoje kualifikuese për të rinjtë e sapodiplomuar dhe zhvillimin e aftësive të tyre profesionale në njohjen e administratës publike.
  + Ngritja e Shërbimit Kombëtar të Rinisë (SHKR). Deri më tani janë ngritur 3 qendra rajonale Rinore në Tiranë, Korçë dhe Vlorë, si njësi të drejtpërdrejta të ofrimit të shërbimeve për të rinjtë, për të zhvilluar veprimtari kulturore, sociale dhe sportive, në përputhje me politikat dhe programet e miratuara nga Ministria. Gjithashtu, ato funksionojnë edhe si qendra informative, të cilat do të mbështesin të rinjtë në krijimin dhe realizimin e aktiviteteve dhe organizatave të tyre.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë*

Objektivat kryesore të politikës janë:

* plotësimi i kuadrit ligjor e institucional për të rinjtë;
* mbrojtja e të drejtave të të rinjve dhe garantimi i përputhshmërisë me rekomandimet e institucioneve ndërkombëtare në këtë fushë;
* përcaktimi i funksioneve dhe kompetencave të institucioneve qendrore e vendore publike si dhe organizatave, që ushtrojnë veprimtarinë në fushën e rinisë;
* krijimi i kushteve të nevojshme për aktivizimin, pjesëmarrjen dhe mbështetjen e të rinjve për përmbushjen e potencialit të tyre në interes të shoqërisë.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura*

Opsioni 0: – status quo-ja. Opsioni i status quo-së (0) sjell një boshllëk ligjor dhe institucional dhe si pasojë nuk adreson mbrojtjen e të drejtave të të rinjve dhe nuk krijon kushtet e nevojshme për aktivizimin, pjesëmarrjen dhe mbështetjen e të rinjve për përmbushjen e potencialit të tyre në interes të shoqërisë.

Opsioni 1 (i preferuar): – miratimi i një ligji të ri si bazë ligjore për përmirësimin e statusit shoqëror dhe pozitës së të rinjve/të rejave në të gjitha fushat që përbëjnë interes rinor. Ky ligj propozohet të miratohet si nevojë e rregullimit të masave dhe aktiviteteve që ndërmerren nga institucionet e qeverisjes qendrore dhe vendore, që kanë për qëllim fuqizimin e sektorit të rinisë, përmirësimin e statusit social ekonomik të të rinjve dhe krijimin e kushteve për adresimin e nevojave dhe interesave të të rinjve. Nëpërmjet miratimit të këtij ligji do të synohet mbështetja e të rinjve në organizimin, aktivizimin social dhe zhvillimin e potencialit të tyre.

Vizioni strategjik i ligjit do të jetë krijimi i kushteve të favorshme për të rinjtë për të zhvilluar aftësitë e tyre, për të përmbushur potencialin e tyre, si dhe për të marrë pjesë aktive në shoqëri.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*
* Ndër grupet kryesore që preken nga implementimi i këtij ligji janë të rinjtë, pushteti lokal, organizatat rinore, rrjetet rinore, etj.
* Llojet e ndikimeve për secilin nga grupet e sipërcituara janë:
  + Ky ligj do të ketë ndikime të drejtpërdrejta dhe jo të drejtpërdrejta tek të rinjtë.
  + Si ndikime të drejtpërdrejta që ky ligj ka mbi të rinjtë përmendim:
    - ofrimin e shërbimeve për të rinjtë;
    - rritjen e aftësive të të rinjve, nëpërmjet trajnimeve apo projekteve të ndryshme;
    - krijimin e Këshillave Rinorë Lokalë;
    - përcaktimin e statusit të punonjësit rinor.
  + Ndikimi jo i drejtpërdrejtë që ligji do të ketë mbi të rinjtë do të jetë punësimi i të rinjve. Kjo nëpërmjet rritjes së kualifikimeve apo rolit të të rinjve në procese vendimmarrëse, që do t’i japë të rinjve avantazhe edhe në aspektin e punësimit.
  + Në pushtetin lokal ndikimet që ky ligj do të ketë, do të jenë kryesisht ndikime të drejtpërdrejta, ku mund të përmendim: financimin e projekteve të ndryshme, ngritjen e qendrave rinore, etj.
  + Në organizatat rinore ndikimet që ky ligj do të ketë do të jenë kryesisht ndikime jo të drejtpërdrejta, ku mund të përmendim: ridimensionimin e vendeve të punës, rialokimin e buxhetit specifik për të rinjtë, etj.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni 1 (i preferuar): – miratimi i një ligji të ri si bazë ligjore për përmirësimin e statusit shoqëror dhe pozitës së të rinjve/të rejave në të gjitha fushat që përbëjnë interes rinor. Ky ligj propozohet të miratohet si nevojë e rregullimit të masave dhe aktiviteteve që ndërmerren nga institucionet e qeverisjes qendrore dhe vendore, që kanë për qëllim fuqizimin e sektorit të rinisë, përmirësimin e statusit social ekonomik të të rinjve dhe krijimin e kushteve për adresimin e nevojave dhe interesave të të rinjve. Nëpërmjet miratimit të këtij ligji do të synohet mbështetja e të rinjve në organizimin, aktivizimin social dhe zhvillimin e potencialit të tyre.

Vizioni strategjik i ligjit do të jetë krijimi i kushteve të favorshme për të rinjtë për të zhvilluar aftësitë e tyre, për të përmbushur potencialin e tyre, si dhe për të marrë pjesë aktive në shoqëri.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

* Njësitë që do të jenë përgjegjëse për zbatimin e opsionit të zgjedhur janë:
  + Ministria përgjegjëse për rininë;
  + Shërbimi Kombëtar i Rinisë;
  + Qendrat Rinore;
  + Pushteti lokal, etj.
* Pengesat e mundshme për zbatimin e opsionit të preferuar janë:
  + Buxheti i limituar.
  + Bashkëpunimi nëpërmjet institucioneve të qeverisjes qendrore dhe vendore.
  + Numri i pakët i organizatave rinore në nivel lokal.
  + Mungesa e statistikave/studimeve në këtë fushë.
* Masat që do të ndërmerren gjatë zbatimit për të arritur qëllimet e politikës janë:
  + mbrojtja e të drejtave të të rinjve dhe garantimi i përputhshmërisë me rekomandimet e institucioneve ndërkombëtare në këtë fushë;
  + përcaktimi i funksioneve dhe kompetencave të institucioneve qendrore e vendore publike si dhe organizatave, që ushtrojnë veprimtarinë në fushën e rinisë;
  + krijimi i kushteve të nevojshme për aktivizimin, pjesëmarrjen dhe mbështetjen e të rinjve për përmbushjen e potencialit të tyre në interes të shoqërisë.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre*
* Monitorimi do të jetë një aktivitet i vazhdueshëm, i cili do të përfshijë mbledhjen e të dhënave dhe informacionin e kërkuar për matjen e indikatorëve të përcaktuar. Gjithashtu, ai do të jetë një instrument që do të përdoret për të vlerësuar nëse aktivitetet e planifikuara po zbatohen në praktikë sipas specifikimeve përkatëse dhe në të njëjtën kohë do të mbledhë informacionin e nevojshëm mbi arritjet dhe problematikat që mund të dalin gjatë zbatimit të këtij ligji.
* Ministria përgjegjëse për rininë do të ketë rolin kryesor në monitorimin, koordinimin dhe menaxhimin e zbatueshmërisë së këtij ligji. Për aktivitete në të cilat ministria përgjegjëse për rininë do të jetë partner kryesor, monitorimi do të kryhet direkt nga strukturat përkatëse të saj.  Për aktivitetet në të cilat kjo ministri është partnere mbështetëse, monitorimi do të bëhet në mënyrë indirekte përmes vizitave në terren, mbledhjes së të dhënave nga partnerët dhe raportimeve përkatëse. Ministritë e linjës si dhe agjencitë e tjera (shtetërore apo të huaja), janë përgjegjëse për arritjen e objektivave përkatëse të parashikuara.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

***në milionë lekë***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| Faktori zbritës | 3,500 |  |  |  |  |  |  |  |  |  |
| Kosto për buxhetin – një herë | 3,500 |  |  |  |  |  |  |  |  |  |
| Kosto për buxhetin – në vazhdim | - | 3,800 | 4,200 | 4,600 | 5,000 | 5,300 | 5,500 | 5,700 | 5,900 | 6,000 |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë | 600 |  |  |  |  |  |  |  |  |  |
| Kosto për grupet e tjera – në vazhdim | - | 800 | 1,200 | 1,400 | 1,500 | 1,500 | 1,500 | 1,500 | 1,500 | 1,500 |
| Kosto në total | 4,100 | 4,600 | 5,400 | 6,000 | 6,500 | 6,800 | 7,000 | 7,200 | 7,400 | 7,500 |
| Kosto e zbritur në total = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë | 60 |  |  |  |  |  |  |  |  |  |
| Përfitimi për biznesin – në vazhdim |  | 80 | 120 | 140 | 150 | 160 | 170 | 180 | 200 | 220 |
| Përfitimi për grupet e tjera – njëherë | 60 |  |  |  |  |  |  |  |  |  |
| Përfitimi për grupet e tjera – në vazhdim |  | 80 | 120 | 140 | 150 | 160 | 170 | 180 | 200 | 220 |
| Kosto për buxhetin – në vazhdim |  |  |  |  |  |  |  |  |  |  |
| Përfitimi në total | 120 | 160 | 240 | 280 | 300 | 320 | 340 | 360 | 400 | 440 |
| Përfitimi i zbritur në total = Përfitimi në total x faktorin zbritës | **3,980** | **4,440** | **5,160** | **5,720** | **6,200** | **6,480** | **6,660** | **6,840** | **7,000** | **7,060** |
| Vlera aktuale e kostos në total *per nje periudhe prej 10 vjet* | **62,500** |
| Vlera aktuale e përfitimit në total, per nje periudhe prej 10 vjet | **2,960** |  | | | | | | | | | |
| Vlera aktuale neto (VAN) = Vlera aktuale e përfitimit në total – Vlera aktuale e kostos në total, *per nje periudhe prej 10 vjet* | **-58,520** |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Financimi** | **Viti 1\_ 2019** | **Viti 2\_ 2020** | **Viti 3\_2021** |
| **Total** | **4,100 000** | **4,600 000** | **5,400 000** |
| **Buxheti i shtetit** | **3,500 000** | **3,800 000** | **4,200 000** |
| **Të pambuluara** | **600 000** | **800 000** | **1,200 000** |